Yevgeniya Kosigina. Yevgeniya Borisovna Kosigina (; 1995-yil 20-martda tugʻilgan) — muz ustida raqs boʻyicha musobaqalarda qatnashgan rossiyalik sobiq figurali uchuvchi. Sherigi Nikolay Moroshkin bilan bilan birga Xalqaro konkida uchishn ittifoqi tominidan oʻtkazilgan Oʻsmirlar oʻrtasidagi Gran-pri turnirida oltita medalni qoʻlga kiritgan va uch marta oʻsmirlar oʻrtasidagi jahon chempionatida kuchli oʻntalikka kirgan. Faoliyati. Yevgeniya Kosigina Moroshkin bilan 2010-yil iyun oyida juftlikda konkida uchishni boshlagan. 2010—2011-yilgi mavsumda Kosigina / Moroshkin juftligi Fransiyaning Kurchevel shahrida bo‘lib o‘tgan oʻzlarining birinchi oʻsmirlar oʻrtasidagi Gran-pri musobaqasida bronza medalini qo‘lga kiritgan. Germaniyaning Drezden shahrida oʻtkazilgan ikkinchi musobaqada ular oltin medalni qoʻlga kiritgan. Ushbu medallar juftlikka oʻsmirlar oʻrtasidagi Gran-pri finaliga yoʻllanma bergan va juftlik musobaqada qatnashib oltinchi oʻrinni egallagan. 2011-yilgi oʻsmirlar oʻrtasidagi Rossiya chempionatida Kosigina / Moroshkin juftligi bronza medalini qoʻlga kiritgan, keyin esa 2011-yilgi oʻsmirlar oʻrtasidagi jahon chempionatida oltinchi oʻrinni egallagan. Kosigina / Moroshkin 2011 — 2012-yilgi oʻsmirlar oʻrtasidagi Gran-pri turnirida qatnashib, Latviyada oʻtkazilgan guruhda kumush, Estoniyada esa bronza medalini qoʻlga kiritgan. Juftlik2012-yilgi oʻsmirlar oʻrtasidagi Rossiya chempionatida beshinchi oʻrinni egallagan va oʻsmirlar oʻrtasidagi jahon chempionatiga yoʻllanmani qoʻlga kirita olmagan. Kosigina / Moroshkin juftligi 2012 — 2013-yilgi mavsumga tayyorgarlik jarayonida murabbiy Igor Shpilbanddan qoʻshimcha darslar olgan. Juftlik Nyu-Yorkning Lake Plasid va Xorvatiyaning Zagreb shaharlarida o‘tkazilgan musobaqalarda bir juft kumush medalni qo‘lga kiritgan va Rossiyaning Sochi shahrida bo‘lib o‘tgan oʻsmirlar oʻrtasidagi finalda oltinchi o‘rinni egallagan. Keyin ular 2013-yilgi oʻsmirlar oʻrtasidagi Rossiya chempionatida kumush medalni qoʻlga kiritgan va 2013-yilgi oʻsmirlar oʻrtasidagi jahon chempionatida oltinchi oʻrinni egallaganlar. Natijalari. "CS: Challenger seriyasi ; JGP: oʻsmirlar oʻrtasidagi Gran-pri"